《梅隐》
宋代·曾丰

君不见岷峨春雷江发源，又不见楩楠秋风叶归根。
时中两字万物具，他说不出吾圣门。
挟书来就辟雍试，尧舜君民得无意。
凤山梅隐屋数椽，区区无乃太早计。
渊明出办三径资，初不害结松菊知。
君今意与梅莫逆，岂梅亦具幽独姿。
梅虽花早实亦早，早恐少年迟恐老。
青春誓不易岁寒，归伴梅心梅却扫。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。